PEACE ลุยเปิด 2 โครงการใหม่ พร้อมโปรดับร้อนตลอด เม.ย.นี้
“พีซแอนด์ลีฟวิ่ง” ลุยเปิด 2 โครงการใหม่ย่านราชพฤกษ์ และพระราม 5 - นครอินทร์ พร้อมส่งโปรโมชันดับร้อน “FREEZE ราคา SUMMER นี้หนาวแน่!!” ตลอดเดือนเม.ย.นี้
“พีซแอนด์ลีฟวิ่ง” ลุยเปิด 2 โครงการใหม่ย่านราชพฤกษ์ และพระราม 5 - นครอินทร์ พร้อมส่งโปรโมชันดับร้อน “FREEZE ราคา SUMMER นี้หนาวแน่!!” ตลอดเดือนเม.ย.นี้
10 เม.ย. 2566

นายประสพศักดิ์ ศิริโสภณา ประธานเจ้าหน้าที่บริหาร บริษัท พีซแอนด์ลีฟวิ่ง จำกัด (มหาชน) หรือ PEACE ผู้พัฒนาอสังหาริมทรัพย์ประเภทที่อยู่อาศัยแนวราบที่มีประสบการณ์มากว่า 30 ปี เปิดเผยว่า จากการเข้าร่วมมหกรรมบ้านและคอนโดที่ผ่านมา บริษัทได้รับการตอบรับที่ดีจากกลุ่มลูกค้าที่สนใจโครงการของพีซแอนด์ลีฟวิ่ง ผนวกกับภาพรวมตลาดอสังหาฯ ที่มีสัญญาณการเติบโตอย่างต่อเนื่อง โดยเฉพาะความต้องการที่อยู่อาศัยประเภทบ้านและทาวน์โฮม ทำให้บริษัทเล็งเห็นโอกาสที่ดีจึงได้เปิดตัวโครงการบ้าน 2 โครงการใหม่ ตั้งอยู่บนทำเลโซนกรุงเทพตะวันตก ซึ่งเป็นทำเลยอดฮิตที่เชื่อมต่อทุกการเดินทางที่หลากหลาย
ได้แก่ โครงการ CHEREA VICINITY ราชพฤกษ์-เจษฎาบดินทร์ โครงการบ้านเดี่ยว บ้านแฝด และทาวน์โฮมสุดพรีเมียม ในสไตล์ Modern European และโครงการ CHER ราชพฤกษ์ – พระราม 5  โครงการทาวน์โฮม 2 – 3 ชั้น ที่รองรับ ไลฟ์สไตล์ที่หลากหลายของทุกเพศทุกวัย
นอกจากนี้บริษัทฯ ยังได้มอบโปรโมชันสุดพิเศษรับซัมเมอร์ กับ “FREEZE ราคา SUMMER นี้หนาวแน่!!” ให้กับลูกค้าที่สนใจเป็นเจ้าของโครงการบ้านและทาวน์โฮม บน 6 ทำเลสุด HOT ที่ตรงตามความต้องการของกลุ่มลูกค้าที่กำลังมองหาที่อยู่อาศัยคุณภาพ เพื่อมอบข้อเสนอสุดพิเศษแบบจัดเต็ม ฟรีแอร์ทุกหลัง!! และข้อเสนออื่น ๆ อีกมากมาย โดยโครงการที่เข้าร่วมแคมเปญมี 6 โครงการ ได้แก่
1.โครงการ CHERENE กรุงเทพกรีฑา – ร่มเกล้า บ้านเดี่ยวสไตล์ Modern European เดินทางสะดวกใกล้ทางด่วนเพียง 15 นาที ถึงพระราม 9 พร้อมเข้าสู่ใจกลางเมืองได้อย่างสะดวกสบาย ครอบคลุมทุกการเดินทาง กับราคาเริ่มต้น 8 – 12 ล้านบาท*
2.โครงการคอร์ดิซ แอท อุดมสุข (Cordiz at Udomsuk) บ้านตัวอย่างตกแต่งพร้อมอยู่ วิวหน้าสวน บนทำเลคุณภาพที่เดินทางสะดวกใกล้ทางด่วน และรถไฟฟ้า เพียง 5 นาทีถึง BTS สถานีอุดมสุข เพื่อตอบโจทย์ชีวิตคนเมือง กับราคาสุดท้าย 8.59 ล้านบาท*
3.โครงการเฌอ งามวงศ์วาน-ประชาชื่น (CHER Ngamwongwan-Prachachuen) ทาวน์โฮมแปลงมุม แปลงสุดท้ายก่อนปิดโครงการ ฟรีโอน พร้อมเข้าอยู่กับทำเลที่เดินทางสะดวกใกล้รถไฟฟ้าและทางด่วน รายล้อมไปด้วยห้างสรรพสินค้าชั้นนำ จากราคา 4.36 ล้านบาท* เหลือเพียง 3.99 ล้านบาท*
4.โครงการเฌอ วัชรพล (CHER Watcharapol) ทาวน์โฮม 2 ชั้น กับ 3 หลังสุดท้าย แปลงหน้าสวน โซนสุดท้ายในโครงการ และหลังพิเศษตกแต่งครบพร้อมเฟอร์นิเจอร์* ในราคาเริ่ม 3.10 ล้านบาท*
5.โครงการเฌอ สุขสวัสดิ์-พุทธบูชา (CHER Suksawat-Phutthabucha) ทาวน์โฮม 3 – 4 ห้องนอน ดีไซน์โมเดิร์น ก่อสร้างด้วยอิฐมอญแดง พร้อมด้วยส่วนกลางแบบครบครัน อาทิ ฟิตเนส, สระว่ายน้ำ, สวน, และเครื่องเล่นเด็ก รวมถึงการเดินสะดวกและรวดเร็วเพียง 15 นาที ถึงพระราม 3 กับราคาพิเศษเริ่มต้น 3.19 ล้านบาท*
6.โครงการเฌอ บางขุนนนท์ (CHER Bangkhunnon) ทาวน์โฮม 2 – 3 ชั้น ย่านบางขุนนนท์ เชื่อมต่อรถไฟฟ้าถึง 3 สาย ใกล้รถไฟฟ้าสายสีน้ำเงิน สถานีบางขุนนนท์ จองตอนนี้ ฟรีแอร์ทั้งหลัง พร้อมเปิดเฟสสุดท้ายใกล้สวน ด้วยราคาเริ่มต้น 4.10 ล้านบาท*